Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli vaevav vägivallalaine tõusis uuele tasandile -
Plahvatanud buss süütas teisegi. Vigastada sai 19 inimest.
Peaminister Netanyahu teatel
saavutas Iisrael globaalse läbimurde tunnelite avastamistehnikas.
Palestiinlaste president Abbas kohtus president Putiniga.
Ta palub Venemaalt toetust rahukonverentsile,
mis keskenduks Iisraeli-palestiinlaste konflikti lahendamisele.
2015. a oktoobrist Iisraeli vaevanud vägivald tõusis eile uuele tasemele.
Plahvatanud buss süütas ka teise. Viga sai 19 inimest.
Algul oli ebaselge, mis plahvatuse tekitas,
kuid sündmuskoha uurimisel selgus,
et tegu oli pommirünnakuga.
Politsei teatas õhtul, et tegu oli terrorirünnakuga
ja korraldajat selgitatakse.
Iisraeli kiirabi sai eile kõne kl 18:15,
et Jeruusalemmas oli plahvatanud buss.
Kümneid kiirabi- ja esmaabitiime ja arste saadeti tegelema 19 ohvriga,
kellest üks oli kriitilises, 6 keskmises ja ülejäänud kergemas seisundis.
Ohvrid toimetati Jeruusalemma haiglatesse.
Oleme valmistunud igasugusteks hädaolukordadeks,
mida võib Jeruusalemmas ja mujal juhtuda.
Kahe tõsiselt haavatu isikut pole suudetud veel tuvastada.
Iisraeli julgeolekuväed uurivad, kas nad võivad olla rünnaku autorid.
Iisraeli politsei uurib endiselt Jeruusalemma pommiplahvatust.
Kindlalt võib öelda, et plahvatuse tekitas pomm
ja et kahes kõrvuti seisnud bussis sai viga 21 inimest.
Jeruusalemma turvameetmeid on karmistatud. Uurime endiselt,
kas tegu oli terrorirünnakuga või ei. Haiglas on kaks haavatut,
keda tahame küsitleda. Neid alles ravitakse.
Politsei jälgib olukorda Jeruusalemma ümber tõhusamalt,
et ära hoida uusi intsidente ja terrorirünnakuid ja reageerida.
Rünnaku eest pole vastutust võetud,
kuigi Hamas ja Islamidžihaad tervitasid rünnakut.
Hamasi esindaja nimetas seda
"loomulikuks reaktsiooniks Iisraeli kuritegudele Templimäel."
Peaminister Netanyahu kommenteeris pommirünnakut
Etseli ehk Irguni rühmituse rajamise mälestustseremoonial.
Etsel võitles brittide vastu enne juudiriigi rajamist.
Netanyahu rõhutas, et Iisrael leiab süüdlased ja viib kohtu ette.
Jeruusalemmas põles terrorirünnakus kaks bussi.
Loodame vigastatuile täielikku tervenemist.
Leiame pommi valmistajad.
Leiame need,
kes nad välja läkitasid
ja kõik taustategelased.
Seame nende terroristide suhtes selle eesmärgi.
Peame pikaleveninud võitlust terroriga:
pussitamis-, tulistamis-, pommi- ja tunneliterrorismiga.
Netanyahu hoiatas ka karmilt Gaza islamirühmitust Hamas:
kui Hamas pole eelmisest korrast õppust võtnud,
annab Iisrael järgmisel korral veel jõulisema löögi.
Kahe aasta eest ründasime Hamasi pretsedenditu jõuga
operatsioonis Protective Edge.
Tahaksin uskuda, et sõnum jõudis kohale.
Kuid kui Hamas julgeb rünnata meie sõdureid, kodanikke või asulaid,
tabab neid veel jõulisem rünnak.
Me ei istu mingil juhul käed rüpes.
Teeme kõik vajaliku Iisraeli julgeoleku säilitamiseks.
Iisraeli armee teatas, et leidis ja sulges rünnakutunneli,
mille islamistid olid Gazast Iisraeli kaevanud.
See oli esimene tunnel, mis on leitud pärast viimast lahinguraundi
Iisraeli ja palestiinlaste relvastatud rühmituste vahel Gazas.
Netanyahu teatel jõudis Iisrael leiuga
globaalse läbimurdeni tunnelite avastamistehnikas.
Viimastel päevadel saavutas Iisrael
globaalse läbimurde tunnelite avastamistehnikas.
Õnnitlen IDF peastaabiülemat, armeed,
Shin Beti ning luure- ja tehnikapersonali läbimurde puhul.
Valitsus suunab rohkelt ressursse tunneliohuga võitlemiseks.
See on järjepidev jõupingutus, mis ei lõpe ühe ööga.
Panustame sellesse ja teeme seda otsustavalt tulevikuski.
Armee lubas jätkata lähinädalail tööd
Gaza piirimailt leitud tunneli teekonna kindlaks tegemiseks.
Armee otsib Gaza turvatara piirimail
uue süsteemiga teisigi tunneleid. IDF kõrgete esindajate teatel
jätkuvad Hamasi rünnakutunnelite otsingud,
et säilitada maaalune julgeolek.
Ohvitser ütles, et uue süsteemi käikulaskmiseks
täpsustas armee tunneliohu tõrjumist puudutavaid reegleid
ja et sõdurid on alustanud erilist tunnelikoolitust
ohtude tõhusamaks tõrjumiseks.
Nii püütakse valmistuda islamistide võimalikeks rünnakuteks Iisraeli vastu
Gaza sektorist või mujalt.
Palestiinlaste president Abbas kohtus Moskvas president Putiniga.
Nad arutasid Iisraeli-palestiinlaste rahujõupingutuste taaskäivitamist.
Enne Moskva-visiiti käis Abbas Prantsusmaal,
kus president Hollande ja Abbas lubasid koguda rahvusvahelist toetust
Lähis-Ida rahukonverentsi käivitamiseks.
Konverents peaks taaskäivitama poliitilise protsessi,
mille sihiks on leida konfliktile teostatav lahendus.
Abbas palus Putinilt konverentsile toetust, rõhutades selle tähtsust.
See on meile väga tähtis.
Eelmine Lähis-Ida rahukonverents toimus Annapolises.
Sellele pidi järgnema teine Moskvas, kuid seda ei toimunud.
Nüüd on teema rahvusvahelisest Lähis-Ida rahukonverentsist
taas esile kerkinud.
Putin kinnitas, et Venemaa toetab palestiinlasi
ja Abbasi intensiivsemaid jõupingutusi konstruktiivse dialoogi edendamiseks.
Hr president, toetame teie ponnistusi tõhusama tegevuse suunas
konstruktiivse dialoogi saavutamiseks.
Peaminister Netanyahu peaks lähipäevil Moskvasse sõitma,
et arutada Putiniga mitmeid regionaalseid teemasid,
sh Süüriat ja Iisraeli-palestiinlaste konflikti.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri